OzLabs/hebrew-wiki-articles huggingface dataset:
בשר מפורק

בשר מפורק הוא בשר, בדרך כלל בשר בקר שבושל בבישול ארוך עד להתפרקותו לסיבים ונכלל כמרכיב במנות שונות. בשר מפורק מכינים לרוב מחזה בקר (בריסקט) או נתח צ’אק.

==אופן ההכנה==
בשר מפורק הוא נתח בשר, לרוב נתחים לבישול ארוך המבושלים במשך כמה שעות ומתפרקים לסיבים ("שערות"). בין נתחים אלו חזה, צלעות (אונטריב), צלי כתף, אסאדו (שפונדרה) ובשר ראש.

נתחים אלו נמצאים בחלקי הפרה שנעים רבות ולכן מפתחים רקמה מקשרת - קולגן הדורשת בישול איטי וממושך עד שהיא מתרככת לג'לטין נימוח. בנתחים אלו גם כמות שומן השומר על עסיסיות הנתח.

הבשר מבושל על גבי כיריים או אש גלויה בסיר עשיר בנוזלים או רוטב בכדי למנוע את התייבשותו. נהוג לטגן את הנתח לפני הבישול ליצירת תגובת מייאר. ניתן לאפות גם את הבשר בתנור. בישול בסיר לחץ מאפשר לחסוך בזמן הבישול.

==מנות עם בשר מפורק==
* בוריטו ממולאים בבשר מפורק בתוספת מרכיבים נוספים כמו ירקות או רוטב סלסה.
* אנצ'ילדה - טורטיית תירס מגולגלת עם בשר מפורק מבשר בקר או בשר עוף ותוספות כגון גבינה, בצל קצוץ, פלפל צ'ילי גרוס, כוסברה קצוצה ועוד.
* טאקו ממולאים
* כריכים חמים - עם ירקות כגון עגבנייה, חסה, בצל סגול או סלט כרוב
* כמילוי לרביולי
* תוספת בקציצות, פאי רועים או בפשטידה
*סלופי ג'ו - בשר מפורק במקום בשר טחון המעורב עם רוטב ברביקיו

==ראו גם==

* בשר טחון

==קישורים חיצוניים==

* 
* 
* 
*

קטגוריה:בשר
קטגוריה:מאכלי בשר
קטגוריה:פרה
ייסוד רומא

[[הזאבה הקפיטולינית: פסל של הזאבה הקפיטולינית מאכילה את התאומים רומולוס ורמוס. הסצנה המפורסמת ביותר הקשורה להקמת רומא. לפי טיטוס ליוויוס, הוא הוקם בשנת 296 לפני הספירה.]]
ייסוד רומא היה אירוע פרהיסטורי או תהליך פרהיסטורי שנזכר לראשונה בתקופה מאוחרת יותר על ידי היסטוריונים ומשוררים רומיים. עדויות ארכאולוגיות מצביעות על כך שרומא התפתחה מאיחוד הדרגתי של כמה כפרים בראש גבעה במהלך תקופת הברונזה המאוחרת או תקופת הברזל המוקדמת. מגורים פרהיסטוריים בחצי האי האיטלקי התקיימו לפני 48,000 שנים, כאשר אזור רומא התיישב בסביבות 1600 לפני הספירה. כמה עדויות על התיישבות בגבעת הקפיטולין מתוארכות לאזור שנת 1700 לפנה"ס, ובעמק הסמוך שבו שכן מאוחר יותר הפורום הרומאי היה נקרופוליס מפותח לפחות בשנת 1000 לפנה"ס. השילוב של היישובים בראש הגבעה לכדי ממלכה אחת עד למאה ה-8 לפני הספירה הושפע כנראה מהמגמה להיווצרות עיר-מדינה שצמחה מיוון העתיקה.

על פי המיתוס הרומי, העיר רומא נוסדה על ידי רומולוס, בנו של אל המלחמה מארס שאנס את הבתולה הוסטלית ריאה סילביה, נסיכת אלבה לונגה, וצאצא של אניאס מטרויה. לאחר שנחשפו על נהר הטיבר, התינוק רומולוס ואחיו התאום רמוס יונקו חלב מזאבה בלופרקל לפני שגודלו על ידי הרועה פאוסטולוס . הם נקמו בדוד-רבה שלהם אמולוס, והחזירו את אלבה לונגה לסבם נומיטו. לאחר מכן החליטו האחים להקים עיר חדשה אך רבו על כמה פרטים, והדבר הסתיים ברציחתו של רמוס והקמת רומא על גבעת הפלטין.

רוב ההיסטוריונים המודרניים מפקפקים בקיומו של מייסד או אירוע מכונן יחיד לעיר, ולא נמצאה ראיה מהותית הקושרת את רומא הקדומה לאלבה או לטרויה. רוב ההיסטוריונים המודרניים גם פוסלים את שושלת האנייד המשוערת באלבה לונגה כסיפורת. הסיפור האגדי עדיין נדון ונחגג רבות בתקופה הרומית. פסטיבל פאריליה ב-21 באפריל נחשב לציון יום השנה לייסוד העיר בתקופת הרפובליקה המאוחרת, והיבט זה של החג גדל בחשיבותו תחת האימפריה עד שהוסב במלואו לרומאה בשנת 121 לספירה. שנת הקמתה לכאורה. חושב באופן שונה על ידי היסטוריונים עתיקים, אך שני התאריכים שנראה כי אושרו רשמית היו 753 לפנה"ס בכרונולוגיה של הוורוניאן (בשימוש המשחקים החילוניים של קלאודיוס ורומאה של אדריאנוס) והשנה הסמוכה 752 לפנה"ס (בשימוש הפאסטי) והמשחקים החילוניים של אנטונינוס פיוס ופיליפ הראשון). למרות שגיאות ידועות בחישובים של ואר, התאריך של שנת 753 לפני הספירה הוא שממשיך להוות את הבסיס לרוב החישובים המודרניים של עידן לוח השנה של ה-AUC . 

== הערות שוליים ==

קטגוריה:רומא
קטגוריה:רומא העתיקה: היסטוריה
עיי מערות

עיי מערות הוא אתר ארכאולוגי שזוהו בו יישוב יהודי ושרידי בית כנסת עתיק, שממוקם על המדרון המזרחי של הר כנען וגובל בצד המערבי של חצור הגלילית. האתר של עיי מערות קיבל את שמו בזכות מספר המערות הגדול שנמצאות באזור ונחצבו בסלע הגיר הרך.<ref name=":0"></ref><ref name=":1"></ref><ref name=":2"></ref><ref></ref>

== היסטוריה ==
האתר נסקר לראשונה על ידי קונדר וקיצ'נר ולאחריהם על ידי גרן כבר במאה ה – 19. רק לקראת סוף המאה ה – 20 בוצע באזור סקר נוסף על ידי צבי אילן ובו נתגלו שרידי יישוב יהודי ובית הכנסת. בשנת 2002 בוצעה חפירה במדרון המזרחי של האתר, לקראת עבודות הרחבה בחצור הגלילית. לאחר מכן נערך סקר בשנת 2012 – סקר מפת ראש פינה, על ידי יוסף סטפנסקי. חפירה ארכאולוגית ראשונה בוצעה באתר בשנת 2002, לאחר מכן בשנים 2005 ו-2006 וחפירה נוספת בוצעה בשנת 2013. בשנת 2016 בוצעה חפירת הצלה, לפני הקמתה של שכונה חדשה.<ref name=":0" /><ref name=":1" /><ref name=":2" />

== ארכאולוגיה ==
האתר הארכאולוגי של עיי מערות מכסה אזור נרחב יותר מ-60 דונם וממוקם ממערב ומצפון מערב לחצור הגלילית. האתר כולל שרידי התיישבות מתקופות שונות, החל מהתקופה ההלניסטית ועד לתקופה העות'מאנית. האתר מתפרש על שטח נרחב ובו ריכוזים שונים של שרידי התיישבות. כאשר המאפיין הבולט ביותר באתר זה הוא, הריכוז הגובה של מערות חצובות, ששימשו למגורים, לקבורה ובשלב מסוים, אף נחצבו בהן מערכות מסתור, המאופיינות למרד בר כוכבא.<ref name=":0" /><ref name=":1" />

== ממצאים ==
בין השרידים הרבים שנתגלו באתר של עיי מערות, התגלו בסוף המאה ה – 20 בסקר שבוצע על ידי צבי אילן, שרידי בית כנסת, מה שהעיד על יישוב יהודי במקום. כמו כן, נתגלו שרידי מבנים נוספים. במערות הרבות שנחצבו באזור זה נתגלו מערות ששימשו למגורים, או הוסבו למגורים בתקופות מאוחרות יותר. מערות קבורה, חלקן עם כוכים שאופייניים לקבורה יהודית. בחלק מהמערות נתגלו חציבות של מערכות מסתור, דבר המעיד ככל הנראה שהיישוב בעיי מערות לקח חלק במרד בר כוכבא. על פני השטח נמצאו גיתות רבות, שרידי בתי בד, מתקנים חקלאיים שונים חצובים בסלע ומחצבות אבן. הממצא הקרמי כולל חרסים מכל התקופות, החל מהתקופה ההלניסטית ועד לתקופה העות'מאנית. בין כלי החרס נמצאו גם כלי חרס תוצרת כפר חנניה, שהם אופייניים ליישוב היהודי בגליל.<ref name=":0" /><ref name=":1" /><ref name=":2" />

== הערות שוליים ==

קטגוריה:בתי כנסת עתיקים
קטגוריה:ארץ ישראל: יישובים לשעבר
קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים יהודיים בארץ ישראל בתקופת בית שני
קטגוריה:התקופה ההלניסטית
קטגוריה:התקופה הרומית בארץ ישראל
יפעת צחי קיראל

יפעת צחי קיראל (נולדה ב-24 בספטמבר 1964) היא מנהלת בתחום התרבות והתקשורת בישראל. מאז שנת 2022 מכהנת כמנכ"לית התיאטרון הקאמרי.<ref></ref>

== ביוגרפיה ==
יפעת צחי קיראל נולדה וגדלה בירושלים. היא בעלת תואר ראשון בכלכלה ותואר שני בכלכלה ובמנהל עסקים, שניהם מהאוניברסיטה העברית בירושלים.

== קריירה ==
=== תקשורת וטלוויזיה ===
ב-1989 החלה את הקריירה בעולמות התקשורת כשניהלה את תחום הכלכלה והשיווק במנהלת ההקמה של הרשות השנייה לטלוויזיה ולרדיו.

ב-1992 עברה לכהן כמנהלת הכספים של "נתיבי שידור" ו"קשת רול בע"מ".

ב-1993 מונתה למנהלת העסקית של חברת "רדיו ללא הפסקה", והייתה שותפה בהקמת החברה. כך גם בחברת צ'רלטון, בעלת זכויות השידור בטלוויזיה לליגות ספורט בכדורגל ובכדורסל. היא כיהנה כמנכ"לית משותפת של חברת TV3, שהתמודדה על קבלת הזיכיון לערוץ 10, אך לא זכתה במכרז של הרשות השנייה לטלוויזיה ולרדיו.

ב-2001 הייתה חברה בצוות ההקמה של "חדשות 24". בשנת 2005 מונתה לסמנכ"לית "חדשות 10" של ערוץ 10 בטלוויזיה, שלימים הפכה ל"חדשות 13".

=== תרבות ===
בשנת 2006 מונתה למנכ"לית תיאטרון ירושלים.<ref></ref> וכיהנה בתפקיד 16 שנים. משנת 2022 משמשת כמנכ"לית התיאטרון הקאמרי בתל אביב.<ref></ref><ref></ref>

== חיים אישיים ==
צחי קיראל נשואה ואם לשלושה ילדים. מתגוררת בתל אביב.

==קישורים חיצוניים==

== הערות שוליים ==

קטגוריה:מנכ"ליות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1964
קטגוריה:ישראלים שנולדו ב-1964
יום טוב לנו

"יום טוב לנו" הוא שיר ילדים נפוץ לחג פורים שכתב המשורר לוין קיפניס, הלחן הוא עממי.

ישנו גם לחן נוסף לשיר של המלחין נחום נרדי<ref></ref>.

שיר נוסף של קיפניס, "אורחים לחג" לכבוד חג הסוכות, נפתח אף הוא באותן המילים "יום טוב לנו"<ref></ref>.

== לקריאה נוספת ==
* לוין קיפניס/אליהו הכהן, מחרוזת שירי הזמר, פרחי דקל בע"מ-לוין קיפניס, 2023

== קישורים חיצוניים ==
* [https://www.nli.org.il/he/items/NNL_MUSIC_AL997010567206605171/NLI יום טוב לנו], באתר הספרייה הלאומית
* [https://shironet.mako.co.il/artist?type=lyrics&lang=1&prfid=806&wrkid=6113 יום טוב לנו], באתר [https://shironet.mako.co.il/ שירונט]
* [https://www.zemereshet.co.il/m/song.asp?id=273 יום טוב לנו], באתר [https://www.zemereshet.co.il/m/index.asp זמרשת]
* [https://negina.co.il/chords/שירי-פורים/יום-טוב-לנו אקורדים לשיר יום טוב לנו], באתר [https://negina.co.il/ נגינה]
* [https://www.hebrewsongs.com/?song=yomtovlanu יום טוב לנו בתרגום לאנגלית], באתר [https://www.hebrewsongs.com/ HebrewSongs]
* [https://www.youtube.com/watch?v=9ztvPO6yM3g דודו זכאי - יום טוב לנו], באתר יוטיוב, ערוץ נוסטלגיה ישראלית, 2012

== הערות שוליים ==

קטגוריה:שירי לוין קיפניס
קטגוריה:שירים בעברית
קטגוריה:שירים שהולחנו על ידי נחום נרדי
קטגוריה:פיוטים ושירים לפורים
סים סיטי (משחק וידאו, 1989)

סים סיטי (באנגלית: SimCity) הוא משחק מסוג סימולציה משנת 1989.<ref name="medium.com"></ref> המשחק פותח באופן עצמאי על ידי מעצב המשחקים ויל רייט ופורסם על ידי חברת Maxis.

מטרת המשחק היא ליצור עיר, לפתח שכונות מגורים ואזורי תעשייה, לבנות תשתיות, ולגבות מיסים לצורך המשך פיתוח העיר. ישנה גם חשיבות רבה במשחק להעלאת רמת החיים של האוכלוסייה.

המשחק בולט בהיותו אחד ממשחקי הסימולציה הפתוחים הראשונים. המשחק זכה להצלחה מסחרית ניכרת ומכר מיליוני עותקים ברחבי העולם. הצלחתו של המשחק הובילה להיווצרות ז'אנר משחקי בניית הערים, וכמו גם לפיתוח של מספר משחקי המשך ומשחקי ספין-אוף.

המשחק יצא במקור עבור מחשבי מחשבי אמיגה ומקינטוש. לאחר הפיכתו לרב מכר המשחק יצאו לאורך השנים גם גרסאות של המשחק עבור מגוון רחב של פלטפורמות כולל MS-DOS, Commodore 64, סופר נינטנדו ו-Windows.

ב-1992 המשחק אף תורגם לעברית והופץ רשמית בישראל.

== משחקיות ==
במשחק השחקן לוקח על עצמו את התפקיד של ראש עיר אשר אחראי לפיתוח והניהול של אזור עירוני אשר נמצא במגמת צמיחה. המטרה העיקרית היא לתכנן מטרופולין משגשג.

השחקן אחראי גם על יצירת תשתית הכבישים, קווי החשמל ותשתיות חיוניות אחרות.

על השחקן גם לבנות ולתחזק שירותים חיוניים שונים כמו תחנות משטרה, כיבוי אש, בתי חולים ובתי ספר.

השחקנים נדרשו גם לקחת בחשבון שיקולים כספיים שונים תוך שמירה על האושר והרווחה של תושבי העיר.

במהלך המשחק מתרחשים לעיתים גם אסונות שונים, כמו שריפות, שיטפונות ורעידות אדמה, אשר עלולים לגרום לנזק רב בעיר אותו השחקן אחראי לתקן לאחר מכן.

בניגוד ליתר המשחקים בסדרה בהן תצוגת המשחק היא איזומטרית, נקודת המבט במשחק היא מלמעלה למטה.

== ראו גם ==
* תכנון ערים ואזורים
* תכנון אזורי וחקלאי

== קישורים חיצוניים ==

* 

==הערות שוליים==

קטגוריה:משחקי Windows
קטגוריה:משחקי וידאו שפותחו בארצות הברית
קטגוריה:משחקי סופר נינטנדו
קטגוריה:SimCity
קטגוריה:משחקי מובייל
קטגוריה:משחקי לינוקס
קטגוריה:משחקי אלוהות
קטגוריה:משחקי DOS
קטגוריה:משחקי קומודור 64
קטגוריה:משחקי בניית עיר
קטגוריה:סימולציות ניהול ממוחשבות
קטגוריה:משחקי וידאו משנת 1989
פאול גרמונפרה

טרודה גרמונפרה באולפן של Co-op 2 בשנת 1937 באמסטרדם
פאול גרמונפרה (בהולנדית: Paul Gustave Sidonie Guermonprez; 28 בדצמבר 1908 - 10 ביוני 1944) היה צלם הולנדי יליד בלגיה, מעצב גרפי ולוחם התנגדות הולנדי במהלך מלחמת העולם השנייה.

גרמונפרה נולד בגנט, בלגיה.<ref></ref> משפחתו ברחה במהלך מלחמת העולם הראשונה והשתקעה בהולנד. גרמונפרה למד בבית הספר De Suikerschool באמסטרדם, לאחר בית הספר היסודי. מ-1929 עד 1932 עבד במטע סוכר באיי הודו המזרחית ההולנדיים (כיום אינדונזיה).<ref></ref>

בשנת 1932 למד בבאוהאוס דסאו בגרמניה לפני סגירת בתי הספר על ידי הנאצים ולמד עם הצלם ולטר פטרהנס. בשנת 1933<nowiki/>חזר להולנד בגלל עלייתה של המפלגה הנאצית לשלטון בגרמניה הנאצית.<ref name=":1"></ref> הוא עבר לאמסטרדם ועבד כאמן מסחרי, הקים את חברת הפרסום Co-op 2 ולימד בבית הספר החדש לאמנות באמסטרדם (Nieuwe Kunstschool)<ref name=":1" /> ב-1939 התחתן עם אמנית הטקסטיל טרודה גרמונפרה.<ref name="CH"></ref>

== קריירה ומלחמת העולם השנייה ==
כשפרצה המלחמה ב-1939 גויס כקצין בצבא ההולנדי. ב-1940 גרמניה כבשה את הולנד וגרמונפרה כבר לא היה בשירות צבאי. במשך שלושה שבועות בשנת 1941 היה עצור. הנאצים אכפו על אנשי מקצוע בתחומי היצירה להירשם במכון Nederlandsche Kultuurkamer. במחאה סגר גרמונפרה את החברה שלו, Co-op 2, ב-1942. <ref></ref>

מ-4 במאי 1942 עד 30 ביולי 1943 הוחזק כבן ערובה בקאמפ סינט-מיחיילסחסטל (Kamp Sint-Michielsgestel).<ref>
</ref> לאחר שחרורו הסתתר עם אשתו היהודיה טרודה יאלובץ בעזרת המחתרת ההולנדית. הם ברחו אל מריה הלנה פרידלנדר (לבית ברון), גרמניה, אשתו של הנרי פרידלנדר. היא החביאה אותם עם נמלטים אחרים בעליית הגג בביתה בוואסנאר, דרום הולנד. <ref></ref>

== מותו ==
גרמונפרה נעצר ב-1944 והוצא להורג ב-10 ביוני 1944 באוברווין. לאחר המלחמה נקבר בבית הקברות ההולנדי לשם כבוד, בלומנדל (Erebegraafplaats Bloemendaal). הוא עוטר בצלב ההתנגדות ההולנדי (Verzetskruis 1940–1945) לאחר מותו ב-9 במאי 1946.

במוזיאון סטדלק באמסטרדם מוצגות רבות מיצירות הצילום שלו באוסף הקבוע.

== הערות שוליים ==

== קישורים חיצוניים ==

* [https://www.artindex.nl/lexicon/default.asp?id=6&num=0355902231011090221151417009850910506371 פאול גרמונפרה], לקסיקון ARTindex Online
קטגוריה:בוגרי באוהאוס
קטגוריה:חברי המחתרת ההולנדית
קטגוריה:מתנגדים לנאצים שהוצאו להורג
קטגוריה:הולנדים שנהרגו במלחמת העולם השנייה
קטגוריה:ילידי 1908
קטגוריה:נפטרים ב-1944
כלב ריח

כלבי ריח הם סוג של כלבי ציד שמשתמשים בעיקר בריח לציד, ולא בראייה. בדרך כלל יש להם אוזניים ארוכות ונפולות ואפים גדולים, שמסייעים להם לזהות ריחות בצורה טובה יותר. כלבי ריח צריכים להיות בעלי סיבולת גבוהה כדי לעקוב אחרי הריח למרחקים ארוכים ובשטחים קשים. <ref></ref>

== תיאור ==

כלבי ריח אינם צריכים להיות מהירים כמו כלבי רוח, כי הם אינם צריכים לשמור על הטרף בטווח ראייה. עם זאת, הם זקוקים לסבולת גבוהה כדי להיצמד לריח ולעקוב אחריו למרחקים ארוכים ובשטחים קשים. כלבי ריח יכולים לעקוב אחרי שביל ריח גם על פני מים זורמים, ולפעמים גם כשהריח בן מספר ימים. רוב כלבי הריח משמשים לציד בלהקות של כלבים. <ref></ref>

== קולות ==
לרוב כלבי הריח יש מגוון של קולות, אשר משתנים בהתאם למצב שבו נמצא הכלב. קולם המתפרץ, המשמש בעיקר כאשר הם נרגשים ומודיע לאדונם שהם עוקבים אחרי ריח, קול עצמו יכול להשתנות בטון, להיות נרגש, עצבני או מפוחד.

מאחר שכלבי הריח גודלו כדי להוציא קולות כאשר הם נרגשים, הם עשויים לנבוח בתדירות גבוהה יותר מכלבים מגזעים אחרים. למרות שזה עשוי להיות מטרד באזורים מיושבים, מדובר בתכונה המאפשרת למדריך הכלב לעקוב אחרי הכלב או הלהקה גם כאשר הם אינם נראים, כמו בעת חיפוש אחרי שועל או דביבון ביער.

==קישורים חיצוניים==

== הערות שוליים ==

קטגוריה:ציד
ריח
קוסמוס 2 (משגר לוויינים)

קוסמוס 2 (ברוסית: Космос-2 (11К63), תרגום: חלל) היה משגר שהיה מבוסס של הטיל הבליסטי R-12U. מטרת המשגר הייתה להביא למסלול לוויינים במשקל עד 450 ק"ג.

==היסטוריה==
בתחילת 1957 במשרד תכנון "יוז'ני" בעיר דנייפרופטרובסק (אז בתחומי ברית המועצות כיום באוקראינה) החלו עבודות בהתאמת טיל בליסיטי R-12U שהיה מיצור במקום למשגר לוויינים. התכהנון הראשוני הסתיים לקראת אפריל 1960 ובהחלטת השלטונות הוחלט להמשיך בתכנון ובניית 10 יחידות. לצורכי שיגור בקוסמודרום פלסצק הוקם כן שיגור תת-קרקעי דומה לכני שיגור של טילים בליסטיים.

הגרסה הראשונה של המשגר קיבלה שם "קוסמוס" 63S1. לעומת טיל בליסטי בוצע הוספה של שלב שני, מערכת בקרה ומערכות תומכות. השיגור הראשון בוצע ב-27 באוקטובר 1961 והסתיים בכשל. הלש השני ביחד עם החללית נפלו כ-385 ק"מ ממקום השיגור. ב-16 במרץ 1962 בוצע שיגור מוצלח. בהמשך בוצעו שיגורים נוספים בהם בוצעו שיפורים במבנה המשגר. בסך הכול מדגם זה בוצעו 37 שיגורים.

לאור הצלחות הפרויקט הוחלט להקים בקוסמודרום פלסצק כן שיגור מס' 133 מותאם למשגרים מדגם זה.

בשנת 1964 כל התכנון ותוכניות ייצור הועברו למפעל "פוליוט" שקיבל אחריות על המשגר מדגם "קוסמוס 2" 11К63 המותאם לשיגור מכן שיגור קרקעי. מדגם זה בוצעו 128 שיגורים של חלליות מסדרות קוסמוס ואינטרקוסמוס.

השיגור הארחון בוצע בשנת 1977. בהמשך בסדרה זו נוצלו משגרים שפותחו על בסיס טיל בליסטי "R-14".

==קישורים חיצוניים==

* [http://www.astronautix.com/k/kosmos2.html תיאור המשגר] 
* [https://web.archive.org/web/20211020163738/http://www.kik-sssr.ru/RN.htm תיאור המשגר] 
* [https://space.skyrocket.de/doc_lau/kosmos-2.htm רשימת שיגורים]

קטגוריה:משגרים סובייטיים
חורבת אשון

חורבת אשון היא אתר ארכאולוגי בו נמצאו שרידי יישוב יהודי מתקופת בית שני. החורבה נמצאת על גבעה בגובה 233 מטר מעל פני הים, בלב שכונת מורשת במודיעין, ממערב לגבעת בלפוריה, צפונית לנחל ענבה ובסמיכות לשכונות אבני חן ונופים.<ref name=":0"></ref><ref name=":1"></ref><ref></ref>

== רקע ==
ההקמה והפיתוח של העיר מודיעין, הוביל לביצוע סקרים רבים באזור שחלקם כללו חפירות ארכאולוגיות וחפירות הצלה, לאור הממצאים שהתגלו. האזור היה מיושב בצפיפות גבוהה, כאשר על רוב הגבעות נמצאו שרידים ארכאולוגים שונים, שהעידו על אופי ההתיישבות היהודית באזור. ככלל, מתגלה ששיא פריחת היישוב באזור היה במהלך תקופת בית שני ועד מרד בר כוכבא. החפירה בחורבת אשון נעשתה במסגרת פיתוח התשתיות וההכנה להקמת שכונת מורשת במודיעין.<ref name=":0" />

== ארכאולוגיה ==
בחורבת אישון נתגלו שרידים החל מהתקופה הפרסית דרך התקופה ההלניסטית, הרומית, הממלוכית ועד לתקופה האומאית והעות'מאנית. מהתקופה הפרסית נתגלו שרידים אדריכליים מועטים. החל מתחילת התקופה ההלניסטית יש באתר בית חווה, שבתקופת החשמונאית וימי בית שני הופכת לחווה מבוצרת כאשר לקראת המרד הגדול מתווספת גם מערכת מסתור. לאחר כישלון המרד בתקופה הרומית החווה הופכת לחווה חקלאית עם מבנים שמתווספים לבית האחוזה. בתקופה האומאית והעות'מאנית האתר הופך לאזור של חלקות חקלאיות.<ref name=":0" /><ref name=":1" />

== ממצאים ==
באתר נתגלו שרידי בית חווה שתחילתה בתקופה ההלניסטית המוקדמת, מלבד שרידים אלו, נתגלו מספר מקוואות טהרה, בריכות מים קטנות, אזור תעשייתי, גיתות, בית בד ובודדה למיצוי שמן. כמו כן נחשפו מחסנים תת-קרקעיים שבהם לקראת המרד הגדול נחצבה מערכת מסתור. בתקופה שלאחר המרד הגדול, הרומים הופכים את החווה לבית אחוזה חקלאית. באתר נתגלה גם מטמון של מטבעות נדיר מהתקופה החשמונאית. על המטבעות שנטבעו בעיר צור, מופיעות הדמויות של המלך אנטיוכוס השביעי ושל אחיו דמטריוס השני.<ref></ref>

== הערות שוליים ==

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים שחרבו במרד בר כוכבא
קטגוריה:מקווה
קטגוריה:אתרים ארכאולוגיים יהודיים בארץ ישראל
קטגוריה:מודיעין-מכבים-רעות: אתרים ארכאולוגיים
צ'קמה

צ'קמה (בהונגרית: Csökmő) הוא כפר גדול במחוז היידו-ביהר, בנפת ברטיואויפאלו.

== מיקום ==
הכפר ממוקם בקצה הדרום-מערבי של מישור ביהר, קרוב למפגש הנהרות ברטיו ו"שבש-קרש". היישוב הקרוב ביותר היא סגהאלום 12 קילומטרים מערבה; שכנים נוספים: דרוואש מצפון מזרח, קומאדי ממזרח, אויאיראז מדרום מזרח, סגהאלום ממערב ופיזשדיארמט מצפון מערב.

=== נגישות ===
כביש 47 עובר דרך היישוב בכיוון צפון-מזרח-דרום-מערב, כך שזהו נתיב הגישה הברור ביותר לכביש מדברצן – ברטיואויפאלו ומכיוון סגד – בקשצ'בה – סגהאלום.

== היסטוריה ==
לפי המסורת שבעל פה, הייתה טבעת אווארית באזור הכפר לפני התיישבות המדיארים במרכז אירופה האזור היה כולו התיישבות אווארית והכובשים המדיארים מצאו שם מקום מגורים. העדות הכתובה העתיקה ביותר לקיומו של הכפר היא ה-Váradi Regestrum, לפיה בשנת 1219 זומן הנאשם מצ'קמה גם לבית הדין הכנסייתי, שדן לפי מבחן הברזל המלוהט. הכפר נהרס במהלך פלישת המונגולים לאירופה והוא יושב מחדש רק כארבעים שנה לאחר מכן. בנוסף לאווארים, התושבים המקוריים של האזור והכפר הזה היו סלאבים, אבל הגותים, ההונים, הגפידים, הרומאים, הבולגרים והכוזרים התחלפו או סבלו זה את זה שם בגלל מלחמות התמידיות. למעשה, הכובשים המדיארים מצאו שם גם את הסקלרים והוולאכים. הפרלמנט ההונגרי של סוף ב-1279 קבע את גדות הקרש, יחד עם צ'קמה, כמקום להתיישבות עבור הקומנים.

== אתרים בעלי עניין ==
* הכנסייה הקלוויניסטית מהמאה ה-18 המאה ה-19 שופצה בשנת 2011. ממצאים ארכאולוגיים שהתגלו בקרבת מקום: שרידי קיר יסוד הכנסייה מתקופת ארפאד, קברים, מטבעות רבים וצמיד זהב נדיר.
* המבנה של המועצה המקומית צ'קמה ופארק הפסלים שמתחבר אליו.
* "בית הנוף של צ'קמה" פועל מאז 2005.
* "בית המורשתנו", שנמסר ב-2014, פועל באחד המבנים העתיקים ביותר בצ'קמה.
* אולם הכפר צ'קמה, הספרייה ובית הספר היסודי לאמנות הם ביתם של קבוצות מקצועיות ועמותות רבות. מאז 1990, מדי שנה באוגוסט, המוסד מארגן את יום הדרקון, של משיכת העפיפונים<ref></ref> עוד מהמאה ה-18
* בצ'קמה יש בית גידול עשיר של ציפורים וחיות בר. הציפור הגדולה באירופה, החובה הגדולה, חיה כאן - בסביבה טבעית. עיטים הזהיבים, המקננים בקיץ בצפון אירופה, מבלים בצ'קמה את החורף מדי שנה.

== ילידי המקום ==
* דז'ה דיארפאש, (במקור גוטסמן, 1881–1921) היה שחקן, קומיקאי יהודי-הונגרי, חלוץ הקברט של פשט.

== לקריאה נוספת ==
* פטר צ'פלה 1897: על הממצאים מ[http://www.haon.hu/lakohelyem/csokmo צ'קמה]
* מונוגרפיה מחוזית של ביהר (1938)
* תיאור של נפת שארט ממחוז ביהר (1875)
* כתבים משארט (1965)
* עולמו של שארט הישן
* הונגריה הישנה

== קישורים חיצוניים ==

* [http://www.haon.hu/lakohelyem/csokmo החדשות האחרונות של צ'קמה]
* [http://csokmo.hu/ האתר של] [http://www.haon.hu/lakohelyem/csokmo צ'קמה]
* [http://www.tajhazcsokmo.eoldal.hu/ בית נוף] [http://www.haon.hu/lakohelyem/csokmo צ'קמה]

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'ון הנרי (סנאטור)

ג'ון הנרי (באנגלית: John Henry; נובמבר 1750 – 16 בדצמבר 1798) היה המושל השמיני של מרילנד וחבר בסנאט של ארצות הברית.

== ביוגרפיה ==
=== ראשית חייו ===
ג'ון הנרי נולד באחוזת משפחתו (וסטון), הממוקמת ליד וינה במחוז דורצ'סטר<ref name="JHbioguide"></ref> בנובמבר 1750. הוא היה בנם של דורותי רידר ושל קולונל ג'ון הנרי ונכדו של הכומר ג'ון הנרי, כומר פרסביטריאני שהגיע לאמריקה בתחילת המאה ה-17.<ref name="Capace1999"></ref> סבתו, מרי קינג, הייתה בתו של ברון אירי.<ref name="Capace1999" /> אמו הייתה צאצאית של אחד המתיישבים הראשונים של מחוז דורצ'סטר.<ref name="Capace1999" />

הנרי למד באקדמיית ווסט נוטינגהאם במחוז ססיל, מרילנד וסיים את לימודיו בקולג' של ניו ג'רזי (לימים אוניברסיטת פרינסטון) ב-1769; לאחר מכן למד משפטים במקדש התיכון (אחד מאכסניות המשפט שבו מאומנים עורכי דין אנגלים) בלונדון.<ref name="Buchholz1908"></ref> הוא חזר לארצות הברית ב-1775 ועסק בעריכת דין במחוז דורצ'סטר.

=== קריירה ===
הוא היה חבר בכנסייה האפיסקופלית ובמפלגה הדמוקרטית-רפובליקנית של ארצות הברית. במקור, הוא היה חבר במפלגה הפדרליסטית.

הנרי כיהן כחבר בבית הנבחרים של מרילנד בין השנים 1777 ל-1780 וחבר בסנאט של מדינת מרילנד בין השנים 1780 ל-1790. במהלך אותה תקופה הוא נבחר כציר לקונגרס הקונטיננטלי ממרילנד מ-1778 עד 1780 ומ-1785 עד 1786; במהלך שירותו היה חבר בוועדה שהכינה את הפקודה לממשלת הטריטוריה הצפון-מערבית. הוא נבחר כסנאטור ראשוני ממרילנד, כיהן ב-1789 כפדרליסט עד שהתפטר ב-10 בדצמבר 1797, כדי לקבל את משרת המושל.

בבחירות לנשיאות 1796 קיבל הנרי שני קולות אלקטורליים לנשיא ארצות הברית.<ref name="White1899"></ref> הוא כיהן כמושל מרילנד מ-1797 עד 14 בנובמבר 1798, וזמן קצר לאחר פרישתו הוא מת ב-16 בדצמבר 1798. בתפקיד זה, הוא החליף מכתבים עם סגן הנשיא, תומאס ג'פרסון.<ref name="McDonald2016"></ref>

== חיים אישיים ==
ב-6 במרץ 1787, הנרי התחתן עם מרגרט קמפבל (1769–1789), בתם של ג'ון ואליזבת (לבית גולדסבורו) קמפבל ממחוז קרוליין. אחותה נישאה לפיליפ פרנסיס והייתה סבתו של המושל פיליפ פרנסיס תומאס. מרגרט נפטרה, בת 20, זמן קצר לאחר לידת בנם השני. שני בניהם היו:<ref name="Henry1904"></ref><ref name="Jones1902"></ref>
* ג'ון קמפבל הנרי (1787–1857), שנישא למרי נבט סטיל (1789–1873), בתו של ג'יימס סטיל (1760–1816) ואחותם של חברי בית הנבחרים של ארצות הברית ג'ון נבט סטיל ואייזק נבט סטיל, עורך דין מבולטימור.
* פרנסיס ג'נקינס הנרי (נולד ב-1789), שמת רווק זמן קצר לאחר שהתבגר.<ref name="Henry1904" />

הוא מת במחוז דורצ'סטר, בווסטון, אותה אחוזה שבה נולד. הנרי נקבר בבית הקברות של כנסיית ישו אפיסקופלית בקיימברידג'.

=== צאצאים ===
הנרי היה סבא לשמונת ילדיהם של ג'ון ומרי, ג'ון פרנסיס הנרי (1813–1847), ד"ר ג'יימס ווינפילד הנרי (1815–1889), פרנסיס ג'נקינס הנרי (1816–1902), קתרין הנרי לויד (1818–1886), דניאל מאינדייר הנרי (1823–1899), איזבלה אליזבת הנרי סטיל (1825–1912), מרי הנרי גולדסבורו (1828–1911), רידר הנרי (1828–1900), ושרלוט אוגוסטה פייג' הנרי גולדסבורו (1834–1908).

== הערות שוליים ==

קטגוריה:בוגרי אוניברסיטת פרינסטון
קטגוריה:חברי הסנאט של ארצות הברית ממרילנד
קטגוריה:מועמדים לנשיאות ארצות הברית ב-1796
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:מושלי מרילנד
קטגוריה:אמריקאים ממוצא סקוטי
קטגוריה:אמריקאים שנולדו ב-1750
קטגוריה:אמריקאים שנפטרו ב-1798
נמל התעופה הבין-לאומי דה נאנג

נמל התעופה הבין-לאומי דה נאנג (באנגלית: Da Nang International Airport) הוא נמל תעופה המשרת את אזור מרכז וייטנאם ואת העיר הגדולה ביותר באזור, דה נאנג. זהו נמל התעופה הבין-לאומי השלישי בגודלו במדינה, אחרי נמל התעופה הבין-לאומי נוי באי האנוי ונמל התעופה הבין-לאומי טן סון נאט בהו צ'י מין סיטי.

== היסטוריה ==
נמל התעופה דה נאנג משמש הן לתעופה אזרחית והן לצורכי חיל האוויר של וייטנאם (Không Quân Nhân Dân Việt Nam), אם כי הפעילות הצבאית בו מוגבלת למדי. בשנת 2014 שירת נמל התעופה 5 מיליון נוסעים, הישג שהושג כשש שנים מוקדם מהצפוי. בשנת 2015 עלה מספר הנוסעים ל-6,722,587, גידול של 34.7% בהשוואה לשנה הקודמת.<ref></ref> בשנת 2017 הגיע מספר הנוסעים ל-11 מיליון, גידול של 24.1% לעומת שנת 2016.<ref></ref>

נכון לשנת 2018, לנמל התעופה יש שני טרמינלים נפרדים לנוסעים בין-לאומיים ולנוסעים בטיסות פנים, עם קיבולת כוללת של 11 מיליון נוסעים בשנה. הקווים בין האנוי לדה נאנג ובין הו צ'י מין סיטי לדה נאנג הם מהעמוסים ביותר בווייטנאם, עם 319 ו-250 טיסות שבועיות, בהתאמה, כאשר הקו בין האנוי להו צ'י מין סיטי הוא העמוס ביותר עם 475 טיסות שבועיות.

בשנת 2024 דורג נמל התעופה במקום ה-94 ברשימת "100 נמלי התעופה הטובים בעולם" של חברת Skytrax. כמו כן, הוסמך כנמל תעופה בדרגת 3 כוכבים, כאשר הטרמינל הבין-לאומי שלו קיבל דירוג של 5 כוכבים. נמל התעופה צפוי להיות הראשון בווייטנאם עם טרמינל חכם, במסגרת שותפות עם חברת FPT Software.<ref></ref><ref></ref>

== מתקנים ותשתיות ==
בנמל התעופה דה נאנג ישנם שני מסלולי המראה מקבילים באורך 3,048 מטרים (10,000 רגל) עם כיוונים 17–35. המסלולים מותאמים לקליטת מטוסים גדולים ומודרניים כמו מטוסי בואינג 747, 767 ואיירבוס A320.<ref></ref> תנועת המטוסים הממוצעת בנמל עומדת על בין 100 ל-150 טיסות ביממה.<ref></ref>

בנובמבר 2011 נפתח טרמינל חדש בשטח של 20,000 מ"ר, בעלות של 84 מיליון דולר, עם קיבולת של 4 מיליון נוסעים בשנה.

בשנת 2017 נפתח טרמינל בין-לאומי חדש, המשתרע על שטח של 48,000 מ"ר, עם קיבולת מתוכננת של 6 מיליון נוסעים בשנה והשקעה כוללת של 154 מיליון דולר.<ref name="Tuoi Tre"></ref> <ref></ref>

== קישורים חיצוניים ==

== הערות שוליים ==

קטגוריה:וייטנאם: שדות תעופה
קטגוריה:ציטוט מקור בשפה זרה (קוריאנית)
This Is How Tomorrow Moves

This Is How Tomorrow Moves (בעברית: "כך זז המחר") הוא אלבום האולפן השלישי של ביבדובי. הוא יצא לאור ב-9 באוגוסט 2024 תחת הוצאת חברת התקליטים דירטי היט. האלבום הגיע למקום הראשון במצעד האלבומים הבריטי עם צאתו.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומים באנגלית
קטגוריה:אלבומים שהופקו על ידי ריק רובין
קטגוריה:אלבומים שהגיעו למקום הראשון במצעד האלבומים הבריטי
מור דימרי

מור דימרי (נולדה ב-28 ביולי 1998) היא שחקנית ויוצרת ישראלית.

==ביוגרפיה ==
נולדה וגדלה בבת ים. למדה בתיכון שז"ר בעיר. אימה עובדת משק בית ואביה שרברב לשעבר. דימרי אחות צעירה לארבע אחיות ואח. דימרי שירתה בצה"ל כמש"קית משמעת והשתחררה תוך שנה עקב רקע משפחתי.

דימרי בוגרת סטודיו למשחק ע"שׁ יורם לוינשטיין מחזור 2021.

בשנת 2021 יצרה קליפ מוזיקלי לשיר "פגישה לאין קץ" (שבוצע במקור על ידי השלושרים), בו גם כיכבה וביצעה את השיר מחדש במסגרת לימודיה בסטודיו למשחק ע"ש יורם לוינשטיין. באותה השנה, גילמה בתפקיד הראשי את מיקה, בסרט הסטודנטים הדרמטי, "קלה כמו נוצה", שפורסם ביוטיוב.

כמו כן, השתתפה בהצגה "הגטו" בסטודיו למשחק ע"ש יורם לוינשטיין.

בשנת 2022 גילמה בתפקיד הראשי את נועם, בסרט הסטודנטים הקומי, "מסיבת העשור!", שפורסם ביוטיוב.

בשנת 2024 השתתפה בסדרת הדרמה של הוט "רוח צפונית" בדמותה של סמל ניבי, חיילת במדור סייבר ביחידה 8200.

בשנת 2024 השתתפה בסדרת הדרמה "האמת" בדמות הראשית של רחלי זבטני.

בשנת 2025 עתידה לעלות לאקרנים בהוט סדרת הדרמה "לב של רוצח", בה דימרי תגלם את תותי כדמות ראשית, לצד השחקנית ניב סולטן. בנוסף, בשנה זו עתידה לעלות סדרה שצולמה ב-2022 על ידי כאן 11 בשם "החמאם", בה דימרי משחקת לצד יואב רוטמן ועוד.

קטגוריה:שחקניות ישראליות
קטגוריה:שחקנים ישראלים
קטגוריה:ישראליות שנולדו ב-1998
מצר ויניארד

מצר ויניארד הוא גוף המים שנמצא בין [[מרתה'ס ויניארד (האי הגדול שבתחתית התמונה), לבין שרשרת איי אליזבט שמצפון מערב לאי.]]
מצר ויניארד (באנגלית: Vineyard Sound) הוא קטע מהאוקיינוס האטלנטי, המפריד בין איי אליזבת' והחלק הדרום-מערבי של קייפ קוד, לבין האי מרתה'ס ויניארד<ref name=":0"></ref>, הממוקם מול חופי מדינת מסצ'וסטס בארצות הברית. ממערב הוא מצטרף למצר רוד איילנד, ובקצהו המזרחי הוא מתחבר ל<ref></ref>. יחד עם האי מרתה'ס ויניארד הוא משתייך למחוז דיוקס במסצ'וסטס<ref name=":0" />.

== היווצרות המצר והאיים ==
היווצרות המצר והאיים שמסביבו קשורים באותו תהליך. מדובר בשכבת הקרח של לורנטייד שלפני כ-25,000 שנה התפשטה ל"שמיכה" של אלפי קילומטרים רבועים של קנדה וארצות הברית. הקצה הדרומי שלה הגיע בערך למקום בו שוכנים כיום מרתה'ס ויניארד, ננטקט, בלוק איילנד ולונג איילנד. עובי של קילומטר עד שני קילומטרים של שכבת הקרח נעה דרומה על פני הנוף הקדום, והביאה עימה סלעים גדולים, אבנים וחול שגרף. כשהקצה הדרומי שלו נמס, שוחררו כמויות אדירות של מי נמס ופסולת סלעית, ויצרו את מרתה'ס ויניארד, ננטקט והאיים האחרים. פני הים שהיו נמוכים בכ-122 מ' ממה שהוא היום, עלו שוב, והתפתחו סביבות שפכים של נהרות שערוציהם נחרצו על ידי זיזים של הקרחון וכן וחופים וביצות מלח<ref></ref>.

== תחבורה ימית ==
התעשייה המשגשגת של אמריקה של סוף המאה ה-19 העלתה את מצרי ויניארד וננטקט לנתיבי המים העמוסים ביותר, לפי הערכות מסוימות במקום השני אחרי תעלת למאנש במונחים של תנועה ימית. ברם לאחר פתיחת תעלת קייפ קוד, היקף התנועה ירד דרמטית, עלה שוב בשנות השלושים, וירדה שוב דרמטית עם פרוץ מלחמת העולם השנייה. כיום התנועה הינה בעיקר של מעבורות לאיים השונים באזור<ref></ref>.

== ראו גם ==
* מצר רוד איילנד
* מצר בלוק איילנד

== קישורים חיצוניים ==

== הערות שוליים ==

קטגוריה:מצרי ים באוקיינוס האטלנטי
קרבות ימי-הביניים

קרב 21 נגד 21 בקופה דה פראנס שנערך ב-2017
קרבות ימי-הביניים ההיסטוריים (באנגלית: Historical Medieval Battles, או בקיצור HMB), המכונים גם בורה (באנגלית: Buhurt, מגרמנית עתיקה: béhourd - "טורניר", או "התקפה"), הם ספורט לחימה מודרני במגע מלא הכולל שימוש בכלי נשק קהים עשויים פלדה, המאפיינים לימי הביניים.<ref></ref> הציוד והשריון המשמשים בלחימה זו חייבים לעמוד בתקנות של אותנטיות היסטורית ובטיחות המתפרסמות באתר הרשמי של אליפות "קרב האומות".<ref></ref>

HMB זכה לפופולריות רבה, במיוחד במדינות כמו רוסיה, שם הספורט הפך לתחום מקצועי, והוא כולל אירועים גדולים כמו "קרב האומות" (Battle of the Nations), אשר מושך מתחרים מרחבי העולם ומתקיים במבצרים וטירות היסטוריות.<ref></ref>

== היסטוריה ==
שורשי קרבות ימי-הביניים ההיסטוריים הם בסוף שנות ה-90 של המאה ה-20 ותחילת המאה ה-21 ברוסיה, בלארוס ואוקראינה,<ref></ref> שבהן נערכו קרבות רחבי היקף עם כלי נשק מפלדה. הרחבת הספורט התרחשה לאחר קרב האומות הראשון שהתקיים במבצר חוטין באוקראינה, שם התחרו משתתפים מאוקראינה, פולין, בלארוס ורוסיה תחת חוקים ותקנות אחידים.

== קטגוריות תחרותיות ==
הספורט כולל מספר קטגוריות תחרותיות, אשר מחולקות לקרבות אישיים וקרבות המוניים:
* קרבות אישיים: מתבצעים בתחרויות בהן המנצח הוא הלוחם שמצליח להנחית מספר מסוים של מכות על יריבו או להשיג את הניקוד הגבוה ביותר בפרק זמן מוגדר. לדוגמה, קטגוריית "חרב ומגן", "חרב-חרב", "חרב-בקלר", "חרב ארוכה", וכן קרבות עם כלי נשק לא סטנדרטיים כמו הלברד וגרזן דו-ידני.<ref name=":0"></ref>
* קרבות המוניים: בקטגוריה זו, צוותים של לוחמים נלחמים זה בזה בקבוצות של 5, 10, 16 ואף 30 משתתפים. מטרת הקרב היא להישאר על הרגליים, ולא להיחשב "מת" אם הובסת.<ref name=":0" />

== אימונים והכנה ==
אימוני הלוחמים כוללים אימוני כוח, אמנויות לחימה נלוות ואימוני סיבולת לב-ריאה. הלוחמים משתמשים גם בטכניקות קרב ממגע מלא ובתרגול על הקרקע כחלק מהכנתם לקרב.

== תקנות ==
קיימים חוקים בינלאומיים אחידים לקרבות אלה, המגבילים טכניקות מסוימות המהוות סיכון לפציעות קשות, ומחייבים שימוש בציוד העומד בתנאי בטיחות ודיוק היסטורי. לפני תחילת הקרב, כלי הנשק נבדקים לוודא שהם עומדים במידות הנדרשות ובתקנות הבטיחות.

== קישורים חיצוניים ==

== הערות שוליים ==

קטגוריה:תחרויות בין-לאומיות
קטגוריה:ספורט לחימה
קטגוריה:ימי הביניים
פאטנונגטאן צ'ינוואט

פאטנונגטאן צ'ינוואט (בתאית: แพทองธาร ชินวัตร; נולדה ב-21 באוגוסט 1986) היא פוליטיקאית ואשת עסקים תאילנדית המכהנת כראש ממשלת תאילנד מאז 2024 וכמנהיגת מפלגת פאו תאי מאז 2023. היא בת למשפחת צ'ינוואט, ממנה יצאו שני ראשי ממשלה נוספים לפניה: אביה תאקסין צ'ינוואט (2001–2006) ודודתה יינגלאק צ'ינוואט (2011–2014). היא האדם הצעיר ביותר בהיסטוריה של תאילנד שכיהן כראש הממשלה והאישה השנייה בתפקיד אחרי דודתה.

== ראשית חייה וחינוך ==
צ'ינוואט נולדה ב-21 באוגוסט 1986 בבנגקוק. היא למדה בחטיבת הביניים במנזר סנט ג'וזף ובבית הספר התיכון מאטר דיי. היא סיימה תואר ראשון במדעי המדינה, סוציולוגיה ואנתרופולוגיה מאוניברסיטת צ'ולונגונגקורן ב-2008 והמשיכה את לימודיה באנגליה, עם תואר שני בניהול מלונות בין-לאומיים מאוניברסיטת סארי.

== קריירה עסקית ==
צ'ינוואט הייתה בעלת המניות הגדולה ביותר של SC Asset Corporation ודירקטורית בקרן Thaicom. נכון לשנת 2022 היא מחזיקה בסך הכל ב-21 חברות בשווי של כ-68 מיליארד באט (2 מיליארד דולר אמריקאי).

== קריירה פוליטית ==
צ'ינוואט נואמת לאחר היבחרה למנהיגת מפלגת פאו תאי, 2023
ב-20 במרץ 2022 נבחרה צ'ינוואט ל"ראש משפחת פאו תאי". היא הפכה למועמדת המובילה לראשות הממשלה בסקרים ובאפריל 2023 הוכרזה רשמית כאחת משלושת המועמדים של המפלגה לראשות הממשלה, לצד צ'איקאסם ניטיסירי וסרטה תוויסין, שמונה לבסוף לתפקיד.

במהלך כהונת ממשלתו של תוויסין היא כיהנה כיושבת ראש הוועדה הלאומית לפיתוח עוצמה רכה, כסגנית יו"ר הוועדה הלאומית לפיתוח מערכת הבריאות וכחברה בוועדת ארגון חגיגות יום הולדתו ה-72 של המלך ראמה העשירי.

ב-27 באוקטובר 2023 נבחרה צ'ינוואט על ידי ליבת המפלגה למנהיגת המפלגה עם 289 קולות בעד ונמנע אחד.

=== ראש הממשלה ===
לאחר הדחתו של סרטה תוויסין מתפקיד ראש ממשלת תאילנד בידי בית המשפט החוקתי ב-14 באוגוסט 2024 היא הוכרזה כמועמדת פאו תאי למחליפתו. מינויה אושר על ידי הפרלמנט ב-16 באוגוסט והפך לרשמי ב-18 באוגוסט עם מינויה על ידי מלך תאילנד.

== עמדות פוליטיות ==
צ'ינוואט תומכת בליברליזם חברתי, בזכויות להט"ב, בשכתוב החוקה ובביטול גיוס החובה. היא מגדירה את עצמה "קפיטליסטית ליברלית-חברתית", תומכת ביישום ארנק דיגיטלי וטוענת שעצמאותו של בנק תאילנד מהווה "מכשול משמעותי בתיקון בעיות כלכליות".

== חיים אישיים ==
צ'ינוואט נשואה לפיטאקה סוקסוואט, איש עסקים תאילנדי. לזוג בת שנולדה בינואר 2021 ובן שנולד במאי 2023, כשבועיים לפני הבחירות הכלליות.

== עיטורים ==
*80px 2005 – העיטור המלכותי הנערץ של הדירקונאפורן, דרגה שישית, מדליית זהב

== קישורים חיצוניים ==

== הערות שוליים ==

קטגוריה:ראשי ממשלת תאילנד
קטגוריה:פוליטיקאים תאילנדים
קטגוריה:נשים בראשות ממשלה
קטגוריה:ילידות 1986
סטייפלס

סטייפלס (באנגלית: Staples) היא חברה אמריקאית לציוד משרדי קמעונאי העוסקת בעיקר במכירת ציוד משרדי, ריהוט, מכשירים אלקטרוניים, ומוצרים נלווים.

החברה, אשר נוסדה ב-1986, גדלה עם השנים למותג עולמי המספקת מגוון רחב של שירותים הן לצרכנים יחידים והן לבתי עסק.

המטה הראשי של החברה נמצא בפרמינגהם שבמסצ'וסטס.

== היסטוריה ==
החברה נוסדה במקור על ידי היזמים ליאו קאהן ותומאס סטמברג<ref name=nytimes></ref><ref name=wp></ref><ref name="bg"></ref> שהבינו כי היה קיים מחסור באותו העת בחנויות הממוקדת באספקת ציוד משרדי. סטמברג הגג את הרעיון לסטייפלס כאשר לא הצליח למצוא סרט למדפסת שלו במהלך סוף השבוע.

החנות הראשונה של סטייפלס נפתחה ב-1 במאי 1986 בברייטון שבמסצ'וסטס.<ref></ref> החנות זכתה להצלחה מיידית, והיא סיפקה מבחר גדול של ציוד משרדי במחירים מוזלים, מה שהיה קונספט חדשני באותה התקופה. סטייפלס התרחבה במהירות, פתחה סניפים נוספים ברחבי ארצות הברית ובסופו של דבר פתחה גם סניפים במדינות אחרות בעולם.

במהלך שנות ה-90 סטייפלס החלה לספק מגוון גדול יותר של מוצרים ושירותים שכללו גם ריהוט, מכשירים אלקטרוניים שונים, ושירותים עסקיים כמו הדפסות, משלוחים ושכפול של דפים. באותה התקופה החברה השיקה גם פלטפורמת מסחר אלקטרוני, אשר אפשרה לחברה למכור סחורה לכמות גדולה יותר של לקוחות ולהתחרות בחברות אחרות שעסקו בקמעונאות באינטרנט. עד 1996 הצליחה החברה להיכלל ברשימת Fortune 500.

ב-1998 החברה רכשה את חברת אספקת הציוד המשרדי "Quill Corporation" וב-2008 החברה רכשה את Corporate Express. הרכישות הללו סייעו לסטייפלס להרחיב כמות הלקוחות של החברה. באותה התקופה סטייפלס פתחה סניפים בקנדה, באירופה ובאסיה, והפכה לאחד מהחברות אספקת הציוד המשרדי המובילות בעולם.

בשנת 2015 החברה הודיעה על כוונתה לרכוש אופיס דיפו ו־OfficeMax. עם זאת, הרכישה נחסמה לבסוף על ידי הממשל האמריקני.

ב-2017 נרכשה סטייפלס על ידי חברת ההשקעות הפרטיות Sycamore Partners, בעסקה המוערכת ב-6.9 מיליארד דולרים.<ref name=":0"></ref> כתוצאה מכך החברה בפועל פוצלה לשלוש ישויות אשר "מנוהלות באופן עצמאי" אך פועלות תחת המותג "סטייפלס".

== קישורים חיצוניים ==

==הערות שוליים==

קטגוריה:חברות שנסחרו בנאסד"ק
קטגוריה:תאגידים רב-לאומיים
קטגוריה:ציוד משרדי
קטגוריה:חברות שהוקמו בשנות ה-1980
רצח גדעון פרי

הפיגוע בפארק בראון הוא פיגוע שהתרחש ב-18 באוגוסט 2024 (י"ד באב ה'תשפ"ד), ובו פועל מקלקיליה שעבד במפעל באזור התעשייה פארק בראון ליד קדומים רצח את גדעון פרי, מנהל באותו מפעל, חטף את נשקו, גנב רכב ישראלי שהיה בקרבת מקום, ונמלט.

== הפיגוע ==
סמוך לשעה 15:50 ביום ראשון 18 באוגוסט, מחבל פלסטיני מקלקיליה שעבד כפועל בפארק התעשייה בראון ליד קדומים עם היתר עבודה, התנפל בפטיש על גדעון פרי בן ה-38 מקדומים, ופצע אותו אנושות. לאחר מכן חטף את אקדחו, גנב רכב בעל לוחית זיהוי צהובה (ישראלית) ונמלט מהמקום.<ref></ref> פרי הובהל לבית החולים בילינסון, ובהמשך נקבע מותו.

==קישורים חיצוניים==
* 
* 

== הערות שוליים ==

קטגוריה:יהודה ושומרון: פיגועים
קטגוריה:יהודה ושומרון: פיגועים ב-2024
קטגוריה:טרור פלסטיני
קטגוריה:ישראל: פיגועי גרזן
קטגוריה:קדומים
קטגוריה:זירת יהודה ושומרון במלחמת חרבות ברזל
צ'אק אי צ'יז

צ'אק אי צ'יז (באנגלית: Chuck E. Cheese) היא רשת מסעדות אמריקאית המספקת שילוב ייחודי של משחקי ארקייד, הופעות מוזיקליות, ומגוון אפשרויות אוכל, לרבות פיצות, סלטים וחטיפים. קהל היעד העיקרי של הרשת הם ילדים צעירים ומשפחות והיא מהווה מיקום פופולרי במיוחד למסיבות ימי הולדת.

המטה הראשי של החברה נמצא כיום באירווינג שבטקסס.
== פעילות ==
החברה נוסדה ב-17 במאי 1977 בסן חוזה שבקליפורניה<ref name=Benj>[https://www.fastcompany.com/40425172/robots-pizza-and-magic-the-chuck-e-cheese-origin-story "Robots, Pizza, And Sensory Overload: The Chuck E. Cheese Origin Story"], by Benj Edwards, Fast Company, May 31, 2017</ref> על ידי נולאן בושנל אשר היה מהמייסדים של חברת אטארי.

כאשר הלקוחות משחקים במשחקי הארקייד השונים במסעדה הם מקבלים כרטיסים מרובים אותם הם יכולים בהמשך להחליף בדלפק בתמורה לפרסים שונים.

בעבר נערכו בכל המסעדות של צ'אק אי צ'יז גם מופעי אנימטרוניקה בהשתתפות הקמע האנתרומורפי של הרשת, העכבר צ'אק אי צ'יז, ודמויות בעלי חיים אנתרומורפיות אחרות.

הרשת מתמחה במיוחד בהכנת פיצות, עם מגוון תוספות ואפשרויות להתאמה אישית. ניתן להזמין במסעדות של הרשת גם מבחר סלטים, וקינוחים.

== גלריית תמונות ==
<gallery mode="packed" heights="150px">
קובץ:Chuck_E._Cheese_(4328479524).jpg|אסימון של צ'אק אי צ'יז המשמש להפעלת מכונות הארקייד במסעדות צ'אק אי צ'יז
קובץ:Chuck_E._Cheese_animatronic,_Laguna_Hills,_CA.jpg|דמות אנימטרונית של צ'אק אי צ'יז. צולם ב-2017
קובץ:Chuck_E._Cheese_Animatronics_"1-Stage"_Cantagallo_Chile.png|מופע אנימטרוניקה במסעדת צ'אק אי צ'יז. צולם בצ'ילה ב-2009
קובץ:Chuck_E._Cheese’s_3-Stage_c.1989_Laurel,_MD.jpg|מופע אנימטרוניקה במסעדת צ'אק אי צ'יז. צולם בדאלאס שבטקסס
קובץ:Playground at Chuck E. Cheese's (8129686123).jpg|מכונות ארקייד ומתקן טיפוס במסעדת צ'אק אי צ'יז
</gallery>

== קישורים חיצוניים ==

* 

==הערות שוליים==

קטגוריה:רשתות מזון מהיר
קטגוריה:חברות שנסחרו בבורסה לניירות ערך בניו יורק
מועצה

מועצת [[רשות לונדון רבתי]]
מועצה היא קבוצה של אנשים שנבחרים או ממונים לקבלת החלטות, לתת ייעוץ בנושא מסוים, לייצג קבוצה מסוימת של אנשים, או לנהל ארגון מסוים. המועצה יכולה להתקיים במגוון תחומים, כולל פוליטיקה, דת, חינוך, תעשייה, ועוד. מועצה עשויה לתפקד כבית מחוקקים, במיוחד ברמת עיירה, עיר או מחוז / מחוז, אך רוב הגופים המחוקקים ברמה המדינתית/מחוזית או לאומית אינם נחשבים למועצות. ברמות כאלה, ייתכן שלא תהיה רשות מבצעת נפרדת, והמועצה עשויה לייצג למעשה את הממשלה כולה.

== תפקידים וסמכויות ==
תפקידיה של המועצה משתנים בהתאם לתחום בו היא פועלת. במקרים רבים, המועצה מתפקדת כרשות מקבלת החלטות, שיש לה סמכות חוקית או מוסרית לפעול בשם הציבור או הקבוצה שהיא מייצגת. לדוגמה, מועצות מקומיות אחראיות על ניהול ענייני הרשויות המקומיות, כולל פיתוח תשתיות, חינוך, תרבות ורווחה.

במקרים אחרים, המועצה עשויה לשמש כגוף ייעוצי בלבד, המעניק המלצות לגורמים מוסמכים או מקבלי החלטות בנושאים מורכבים או שנויים במחלוקת. כך למשל, מועצות דתיות עשויות לייעץ בנושאי הלכה, מוסר או אתיקה.

== סוגי מועצות ==
ישנם סוגים רבים של מועצות, בהתאם לתחום הפעילות שלהן:
* מועצה מקומית: גוף נבחר שתפקידו לנהל את ענייני הקהילה המקומית, כמו עיריות או מועצות אזוריות.
* מועצה דתית: גוף שמוקם בדרך כלל במסגרת דתית ומטרתו לייעץ או לקבל החלטות בתחום הדת.
* מועצת מנהלים: קבוצת אנשים שנבחרו על ידי בעלי מניות של חברה כדי לנהל את ענייני החברה ולהנחות את הנהלתה.
* מועצה מייעצת: גוף המורכב מאנשים בעלי מומחיות בתחום מסוים, שתפקידם לייעץ לגורם מסוים או לרשות בעניינים מקצועיים.

== בפוליטיקה ==
דוגמאות בולטות לסוגי מועצות שנתקלים בהן בפוליטיקה כוללות:
* מנהלה מקומית, סוג של שלטון מקומי
* מועצה אזורית – צורת שלטון מקומי המאגדת, מבחינה מוניציפלית, מספר יישובים כפריים או קהילתיים באזור גאוגרפי מסוים.
* מועצת עירייה - המוסד העליון של העירייה, ומרוכזות בה רוב סמכויות העירייה.
* מועצה מקומית תעשייתית – רשות מוניציפלית המנהלת אזור תעשייה בין עירוני הכולל מספר מפעלים בעלי תשתית ומערכות ציבוריות משותפות.
* מועצת אירופה, ארגון פוליטי, בין-ממשלתי עם 47 מדינות חברות
* מועצת האיחוד האירופי, הבית העליון של האיחוד האירופי
* ועידה אקומנית, גופי דיון כלל-נוצריים
* המועצה האירופית, גוף של ראשי מדינות או ממשלות של האיחוד האירופי
* המועצה לביטחון לאומי, גוף ממשלתי של הזרוע המבצעת האחראי על תיאום מדיניות בנושאי ביטחון לאומי
* מועצת שורא, מוסד אסלאמי
* מועצת הביטחון של האו"ם, גוף מקבל החלטות באו"ם
* מועצת פועלים, מועצה המורכבת מחברי מעמד הפועלים או הפרולטרים

== בתחומים אחרים ==
סוגי מועצות שנתקלים בהם בתחומים אחרים כוללים:
* מועצות בודהיסטיות : אירועים היסטוריים חשובים בהיסטוריה של הבודהיזם.
* מועצת תלמידים : ארגון תלמידים הקיים בבתי ספר יסודיים רבים, חטיבות ביניים, בתי ספר תיכוניים, מכללות ואוניברסיטאות.
* סינוד : בכנסייה נוצרית.
==קישורים חיצוניים==

קטגוריה:חקיקה
מכונת סריגה

מכונת סריגה תעשייתית מודרנית בפעולה
מכונת סריגה תעשייתית 
מכונת סריגה היא מכשיר המשמש ליצירת בדים סרוגים באופן חצי אוטומטי או אוטומטי מלא. קיימות סוגים רבים של מכונות סריגה, החל ממכשירים פשוטים כמו לוחיות סריגה ועד למנגנונים מורכבים הנשלטים באמצעות אלקטרוניקה. כל המכשירים מייצרים סוגים שונים של בדים סרוגים, לרוב שטוחים או צינוריים, ברמות שונות של מורכבות. בחירת תפרים ותבניות יכולה להתבצע ידנית, באמצעות כפתורים וחוגות, כרטיסים מנוקבים מכניים, או באמצעות מכשירים אלקטרוניים ומחשבים.

== תהליך הסריגה ==
* שלב 1: השחלת החוט והתחלת העבודה בתחילת התהליך יש להשחיל את החוט דרך זרוע המתח והקרון, ולאחר מכן להתחיל ביצירת השורות הראשונות על ידי כריכת החוט סביב כל מחט בשיטה המכונה "e-wrap". טכניקה זו נקראת כך בגלל הצורה הדומה לאות e בכתב יד, שנוצרת בעת כריכת החוט סביב המחטים.<ref name=":0"></ref>
* שלב 2: חיבור משקלים לאחר השחלת החוט והתחלת העבודה, יש לחבר משקל מסרק ומשקלים נוספים על מנת להבטיח שהתפירה תהיה אחידה ולא תסתבך. חלוקת המשקל תלויה בסוג החוט, סוג התפר וגודל הדוגמה. חוסר במתח יכול לגרום לתפרים להתכווץ וליצור צורת שעון חול לא רצויה.<ref name=":0" />
* שלב 3: הפעלת הקרון והתחלת התפירה כעת יש לדחוף את הקרון לאורך מיטת המחטים. הקרון הוא המנגנון המרכזי במכונת הסריגה והוא מבצע את תנועות המחטים הדרושות ליצירת כל תפר. התפרים נוצרים כאשר החוט נמשך דרך הלולאות של המחטים.<ref name=":0" />
* שלב 4: שינוי צבעים בשלב זה, ניתן לשנות צבעים על ידי חיתוך החוט הראשון והשחלת החוט השני לקרון. שינוי צבעים זה יוצר דוגמת פסים בבד. בצד הפנימי של הבד (צד ימין) תופיע שורה של תפרים בין שני הצבעים.<ref name=":0" />
* שלב 5: סיום העבודה השלב האחרון בתהליך הוא סיום העבודה על ידי ביצוע תפר שרשרת (chain stitch). תפר זה מונע פירוק של הבד ומסיים את הדוגמה.<ref name=":0" />

תהליך התפירה במכונת סריגה כולל שלבים שדורשים דיוק ושליטה במכונה, אך מאפשרים יצירת בדים מורכבים ומעוצבים בצורה אוטומטית או חצי-אוטומטית.

== סוגים ==
ישנן מכשירים פשוטים שמאפשרים סריגה ללא מחטים ומשמשים בעיקר למטרות צעצוע או תחביב. מכשירים אלה כוללים לוחיות סריגה ולולאות סריגה. מכונות סריגה ביתיות ותעשייתיות מיועדות ליצירת פריטים סרוגים גדולים ומורכבים יותר. מכונות ביתיות משנות ה-20 וה-21 מצוידות במחטים בצורת וו שמחזיקות את הלולאות, ומכילות מנגנוני בחירת תפרים שונים.

שישה שלבים חוזרים בתהליך הסריגה

== קישורים חיצוניים ==

== הערות שוליים ==

קטגוריה:מכשירי חשמל
קטגוריה:מכונות
קטגוריה:סריגה
מנור (סדרת טלוויזיה)

מנור (באנגלית: Manon) היא סדרת טלוויזיה מונפשת צרפתית - קנדית - סינגפורית - הונג קונגית לילדים שנוצרה על ידי כמה חברות אנימציה, הסדרה מבוססת על הדמות מהמגזין הצרפתי <nowiki></nowiki>Toupie<nowiki></nowiki>, בצרפת הסדרה שודרה ב - Ici Radio-Canada Télé, בישראל הסדרה שודרה בערוץ הופ! ואז בערוץ לולי ומאוחר יותר בערוץ WIZ!, הסדרה בת עונה אחת ו - 52 פרקים באורך 15 דקות.

שיר הפתיחה בוצע על ידי טליה ברקאי והשירים על ידי אורנה כץ.

== עלילה ==
מנור הילדה גרה בחווה, בכל פרק היא וחבריה החיות חווים הרתפקאות ולומדים מה משמעותה של חברות, בסוף כל פרק ישנו שיר בנושא עליו דיבר הפרק.

== דמויות ==
* מנור (Manon): ילדה לבושה בחולצה שחורה, הדמות הראשית בתוכנית.
* בינגו (Bingo): כלבתה של מנור, חביב ביותר למלבה.
* מלבה (Melba): חתולתה של מנור, השקולה ביותר.
* תלמה (Alma): פרה חומה - לבנה, לפי הפרק השלישי (הסיוט של תלמה) נראה כי היא מפחדת שתפוחים יתקפו אותה.
* באז (Baz): חמור אפור, מרגיש די מגושם בדברים שהוא עושה.
* טאליו (Pedro): ברווז כחול, אובססיבי לשמור על בריכתו נקייה בחורף.
* דנדי (Dandy): אווזה בעלת תשעה אפרוחים אשר בוקעים בפרק השני (ביצים למלבה).

== מדבבים ==
הדיבוב העברי הופק על ידי יונית עוזרי מנחם ובוים על ידי עמי מנדלמן.
{| class="wikitable"
|+
!שם הדמות
!מדבב\ת בשפת המקור
!מדבב\ת בעברית
|-
|מנור
|שרה קמאצ'ו
|לורה שופוב
|-
|בינגו
|תור בישופיות
|עמית יוסוביץ'
|-
|מלבה
|קלאודיה בסו
|איילת גל
|-
|תלמה
|???
|אורנה כץ
|-
|באז
|???
|עמי מנדלמן
|-
|פדרו
|???
|עמי מנדלמן
|-
|דנדי
|???
|טליה ברקאי
|}
קטגוריה:סדרות ערוץ הופ!
קטגוריה:ערוץ לולי: סדרות
קטגוריה:ערוץ WIZ!: סדרות
קטגוריה:סדרות הנפשה צרפתיות
קטגוריה:סדרות הנפשה קנדיות
רוסקו מקולוק

רוסקו קונקלינג מקולוק (באנגלית: Roscoe Conkling McCulloch; 27 בנובמבר 1880 – 17 במרץ 1958) היה פוליטיקאי אמריקאי חבר המפלגה הרפובליקנית שייצג את אוהיו בסנאט ובבית הנבחרים של ארצות הברית.

==ביוגרפיה==
נולד ב, אוהיו, ארצות הברית ולמד באוניברסיטת המדינה של אוהיו ובבית הספר למשפטים של אוניברסיטת קייס וסטרן ריזרב.

לאחר ששימש כעוזר תובע ב התמודד על מקום בבית הנבחרים של ארצות הברית בשנת 1912. הוא הפסיד אך זכה בבחירות שנערכו לאחר שנתיים וכיהן שלוש קדנציות מ-1915 עד 1921. בשנת 1920 ניסה להתמודד על מועמדות המפלגה הרפובליקנית לתפקיד מושל אוהיו אך נכשל.

הוא מונה לסנאט של ארצות הברית ב-5 בנובמבר 1929 לאחר מותו של הסנאטור הקודם, . הוא הפסיד בבחירות מיוחדות ב-30 בנובמבר 1930 ל ובכך תמה כהונתו בסנאט.

הוא מת בוסט פאלם ביץ' שבפלורידה בגיל 77.

==קישורים חיצוניים==

* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1880
קטגוריה:אמריקאים שנפטרו ב-1958
ולנטין פטיט

ולנטין פטיט (בצרפתית: Valentin Petit; 22 במאי 1990 – 20 במאי 2023) היה יוצר קולנוע צרפתי.<ref></ref> הוא נודע בבימוי סרטים, פרסומות וקליפים עבור אמנים צרפתים ובינלאומיים כאחד. ולנטין פטיט היה גם הבעלים של חברת הפקות בשם [https://www.ocurens.com/ Ocurens] וחברת פוסט הפקה [https://www.monumental.art/ Monumental FX.]

== ביוגרפיה ==
פטיט נולד בבורג'ס ב-22 במאי 1990, למד עיצוב גרפי ב-Lycée Jean-Monnet וקיבל תואר בקולנוע מאוניברסיטת פריז 8 וינסן-סן-דני.<ref></ref>

בשנת 2015, פטיט הוציא את סרטו הקצר הראשון, "Antophobia", שהוצג בכמה פסטיבלי קולנוע שזכו לשבחים.<ref></ref> בשנת 2017, הוא הוציא את סרטו הקצר השני, בשם "Bruit de la lumière".<ref></ref>

ב-20 במאי 2023, פטיט, מת בהתרסקות מטוס ליד La Chaux-de-Fonds.<ref></ref> יומיים מיום הולדתו ה-33.<ref></ref>

== פילמוגרפיה ==
=== קליפים מוזקליים ===
<div class="mw-content-ltr">
* "Temps Mort" by Everydayz (2011)<ref></ref>
* "Ailleurs" by Némir (rappeur) and Deen Burbigo (2012)<ref></ref>
* "Wake up" by Némir and Alpha Wann (2012)<ref></ref>
* "L'absence" by Everydayz (2013)
* "Louis XIV" by Joke (2013)
* "Kush" by Set&Match (2014)
* "Risibles Amours" by Nekfeu (2015)
* "L'année la plus chaude" by Raphael (2017)<ref></ref>
* "Marsellus Wallace" by Prince Waly (2018)
* "Normal" by Roméo Elvis (2019)
* "Doggy Bag" by Pringe Waly (2019)
* "Floor Seats" by ASAP Ferg (2019)
* "Moment" by Victoria Monét (2020)
* "Green Juice" by ASAP Ferg and Pharrell Williams (2021)
* "Saoko" by Rosalía (2022)
* "Locket" by Audrey Nuna (2023)
</div>

=== סרטים קצרים ===
* Antophobia (2015)
* Le Bruit De La Lumière (2018)

=== סרטים תיעודיים ===
* Portrait de Rafel Delalande (2016)

==הערות שוליים==

קטגוריה:במאים
קטגוריה:מפיקי קולנוע צרפתים
קטגוריה:במאים צרפתים
קטגוריה:ילידי 1990
קטגוריה:נפטרים ב-2023
מורביאן

מורביאן (בצרפתית: Morbihan, בברטונית: Mor-Bihan) הוא מחוז בצפון-מערב צרפת, בחבל ברטאן. מקור שמו הוא במילה הברטונית "מור-ביאן", שמשמעותה "ים קטן", המתייחסת למפרץ מורביאן, המאפיין העיקרי של קו החוף של המחוז. נכון לשנת 2019, אוכלוסיית המחוז מנתה כ-759,684 נפש.<ref></ref> המחוז ידוע בעיקר בזכות אתר האבנים הקרנאקיות, שמקדימות בזמן ומקיפות יותר מאשר מונומנט סטונהנג' שבווילטשייר, אנגליה.

במורביאן נמצאים שלושה מוסדות חינוך צבאיים מרכזיים בעיירה גר (Guer), כולל École Spéciale Militaire de Saint-Cyr, האקדמיה הלאומית להכשרת קצינים בצבא הצרפתי.

== היסטוריה ==
מחוז מורביאן הוא אחד מ-83 המחוזות המקוריים שנוצרו במהלך המהפכה הצרפתית ב-4 במרץ 1790. המחוז נוצר מחלק מדוכסות ברטאן. בשנת 1945, לאחר מלחמת העולם השנייה, הועברו קציני École Spéciale Militaire de Saint-Cyr, האקדמיה הצבאית הלאומית לקצינים, לקמפוס קווקידאן שבעיירה גר. מאז התפתח המתחם וכולל גם את École militaire interarmes, בית הספר הצבאי לחיל הקרבי, ואת École Militaire du Corps Technique et Administratif, בית הספר הצבאי לחיל הטכני והמנהלתי.

== גאוגרפיה ==
מורביאן הוא חלק מחבל ברטאן, ומוקף במחוזות פיניסטר, קוטס-ד'ארמור, איל-אה-וילן ולואר-אטלנטיק, וכן באוקיינוס האטלנטי מדרום-מערב. במפרץ מורביאן ישנם איים רבים, כאשר לפי האגדה מדובר ב-365 איים, אך בפועל מספרם נע בין 30 ל-40, תלוי באיך סופרים אותם. רוב האיים הם פרטיים, למעט האי-אוקס-מואן (Île-aux-Moines) והאי-ד'ארז (Île-d'Arz).

במחוז מורביאן, אך מחוץ למפרץ, ישנם ארבעה איים מיושבים:
* בל-איל (Belle Île)
* גרואה (Groix)
* הואאט (Houat)
* הוידיק (Hoëdic)

אזור האי מיבאן (Meaban), הממוקם סמוך לנמל קראוסטי (Port du Crouesty), הוא שמורת עופות שבה אסור לבקר.

==הערות שוליים==

== קישורים חיצוניים ==

קטגוריה:צרפת: מחוזות